মুহাম্মদ আলী জিন্নাহ
মুহাম্মদ আলি জিন্নাহ (, ) (; , জন্মনাম মুহাম্মদ আলি জিন্নাহভাই; ২৫ ডিসেম্বর ১৮৭৬ – ১১ সেপ্টেম্বর ১৯৪৮) ছিলেন একজন আইনজীবী, রাজনীতিবিদ ও পাকিস্তানের প্রতিষ্ঠাতা। ১৯১৩ সাল থেকে শুরু করে ১৯৪৭ সালের ১৪ আগস্ট পাকিস্তানের স্বাধীনতা পর্যন্ত জিন্নাহ নিখিল ভারত মুসলিম লীগের নেতা ছিলেন। স্বাধীনতার পর তিনি পাকিস্তানের প্রথম গভর্নর জেনারেল হন এবং আমৃত্যু এই পদে বহাল থাকেন। পাকিস্তানে তাকে "কায়েদে আজম" (মহান নেতা) ও "বাবায়ে কওম" (জাতির পিতা) হিসেবে সম্মান করা হয়।
আব্দুল আজিজ ইবনে বায
আব্দুল আজিজ ইবনে বায () (নভেম্বর ২১, ১৯১০ – মে ১৩, ১৯৯৯) সৌদি আরবের বিখ্যাত ইসলামী পন্ডিত এবং সালাফি মতাদর্শের নেতৃস্থানীয় ব্যক্তি। ১৯৯৩ সাল থেকে তার মৃত্যুর পূর্ব পর্যন্ত তিনি সৌদি আরবের প্রধান মুফতির পদে অধিষ্ঠিত ছিলেন। ফরাসি রাষ্ট্রবিজ্ঞানী গিলেজ কেপেল বলেন, " বায ছিলেন  বিংশ শতাব্দীর 'প্রাতিষ্ঠানিক ওয়াহাবী মতবাদের প্রধান ব্যক্তিত্ব'  যার 'অপরিমেয় ধর্মীয় পাণ্ডিত্য ও তার কট্টোরপন্থী খ্যাতির' জন্য সৌদি আরবের জনগন তাকে অনেক সম্মানিত করেছে এবং তার 'এই প্রভাবকে কাজে লাগিয়ে তিনি জনসাধারণের নিকট রাজ-পরিবারের  নীতিকে শক্তিশালী করেছেন'। তার মৃত্যুতে ওয়াহাবীবাদের সমতূল্য ব্যক্তি সরকারের নিকট কেউ রইলো না, যিনি কিনা তার 'জুতার শূণ্যস্থান পূরণ' করতে পারে।"[4]